作者:顧況
標題:寄上兵部韓侍郎奉呈李戶部、盧刑部、杜三侍郎
內容:道路五千裡，門闌三十年。當時攜手人，今日無半全。詠題官舍內，賦韻僧房前。公登略彴橋，況榜龍fp船。遠寺吐朱閣，春潮浮綠煙。鵷鴻翔鄧林，沙鴇飛吳田。諸子紛出祖，中宵久留連。坐客三千人，皆稱主人賢。國士分如此，家臣亦依然。身在薜蘿中，頭刺文案邊。故吏已重疊，門生從聯翩。得罪為何名，無階問皇天。出門多岐路，命駕無由緣。伏承諸侍郎，顧念猶迍邅。聖代逢三宥，營魂空九遷。